വ്യാജരേഖയുണ്ടാക്കി പണവും സ്വര്ണവും തട്ടിയയാള് അറസ്റ്റില് മട്ടന്നൂര്: വ്യാജരേഖയുണ്ടാക്കി 40 ലക്ഷം രൂപയുടെ സ്വര്ണവും 38 ലക്ഷം രൂപയുടെ വിദേശകറന്സികളും തട്ടിയ ആളെ മട്ടന്നൂര് പൊലീസ് അറസ്റ്റുചെയ്തു. ചാവശ്ശേരി സ്വദേശി കെ. ഷിനോദി 41 നെയാണ് മട്ടന്നൂര് സി.ഐ. എം. കൃഷ്ണനും സംഘവും അറസ്റ്റു ചെയ്തത്. മട്ടന്നൂരിലുള്ള സ്വകാര്യ ധനകാര്യ സ്ഥാപനത്തില് ജോലി ചെയ്യുമ്ബോള് വ്യാജരേഖയുണ്ടാക്കി 40 ലക്ഷം രൂപയുടെ സ്വര്ണം തട്ടിയെന്നാണ് കേസ്. മറ്റൊരു സ്ഥാപനത്തില് നിന്ന് 38 ലക്ഷം രൂപയ്ക്ക് തുല്യമായ വിദേശ കറന്സിയും തട്ടിയെടുത്തിരുന്നു. ഇതിനു ശേഷം ഒളിവില് പോയ പ്രതിയെ ഒരു വര്ഷത്തിന് ശേഷമാണ് എറണാകുളം വാഴക്കാലയില് നിന്ന് കസ്റ്റഡിയിലെടുത്തത്. സ്ഥാപന അധികൃതരുടെ പരാതി പ്രകാരമാണ് മട്ടന്നൂര് പൊലീസ് കേസെടുത്ത് അന്വേഷണം തുടങ്ങിയത്. ഒളിവില് കഴിയുന്നതിനിടെ ഷിനോദ് ഫോണ് നമ്ബരുകള് മാറിമാറി ഉപയോഗിക്കുകയായിരുന്നുവെന്ന് പൊലീസ് പറഞ്ഞു. സൈബര് പൊലീസിന്റെ സഹായത്തോടെയാണ് പ്രതിയെ പിടികൂടിയത്.